
ELŐTERJESZTÉS

Mórágy Község Képviselő - testületének 2026. február 12. napján tartandó
rendes/rendkívüli testületi ülésére

	Tárgy:
	[bookmark: _Hlk190250339]A Bátaszéki Önkormányzati Tűzoltóság Köztestület 2025. évi beszámolójának, pénzügyi elszámolásának elfogadása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	14. sz

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!
Mórágy Község Önkormányzatának Képviselő-testülete a 2025. január 27. napján tartott ülésén a 5/2025.(I.27.) számú határozatával döntött a Bátaszéki Önkormányzati Tűzoltóság Köztestületnek nyújtandó támogatásról. A határozat és támogatási szerződés értelmében a Tűzoltóság 2025. évi működésének támogatására 397 100 Ft került kifizetésre.

A támogatási szerződés értelmében a támogatott a támogatás évét követő év január 31. napjáig el kell számoljon a kapott támogatással. Ezen kötelezettségnek a Tűzoltóság eleget tett. A benyújtott pénzügyi és szakmai beszámoló alapján az alábbi összegzést teszem az elszámolásról:
A 2025-ös évben a Tűzoltóság életében jelentős változások segítették elő a mindennapi gördülékeny munkavégzést. Megreformálták a laktanyában zajló életet, megragadtak minden olyan lehetőséget, mellyel a munkavállalók egy modernebb, élhetőbb munkahelyen végezhetik a mindennapi tevékenységüket. Felújításra került a konyha, mosdó továbbá év végére elkészült a garázs elektromos hálózatának felújítása. A 2025-ös év tapasztalatai hozzásegítették a vezetőséget ahhoz, hogy  2026-ban további lépéseket tegyenek azért, hogy kiszámítható, biztos munkahelyeket teremtsenek, továbbá fokozzák hatékonyságukat és felkészültségüket a káreseti felszámolások során.

Az idei évre vonatkozó terveik:
· a tűzoltások és műszaki mentések zavartalan végrehajtása, melyhez fontos a kiszámíthatóság és tervezhetőség, valamint az anyagi biztonság
· a Tűzoltóság működésének hosszú távú biztosítása, a polgári lakosság élet- és vagyonvédelmének biztosítása érdekében
· az oktatások és gyakorlatok számának növelése
· növelni kívánják az állampolgárok bizalmát a tűzoltók irányába, valamint emelni szeretnék az önkéntes állományi létszámot
· laktanya korszerűsítésének folytatása 

Kérem a Tisztelt Képviselő-testületet az előterjesztés megtárgyalására a határozati javaslat elfogadására.

Határozati javaslat
[bookmark: _GoBack]
Mórágy Község Önkormányzat Képviselő-testülete a Bátaszéki Önkormányzati Tűzoltóság Köztestület 2025. évi beszámolóját és pénzügyi elszámolását megtárgyalta és azt elfogadja.

Határidő: azonnal
Felelős: Glöckner Henrik polgármester
Határozatról értesül: - Bátaszéki Önkormányzati Tűzoltóság Köztestület 7140 Bátaszék, Hunyadi u. 46. 
· Bonyhádi Közös Önkormányzati Hivatal Mórágyi Kirendeltség gazdálkodási főelőadója


Mórágy, 2026. február 5.
								


Glöckner Henrik sk.
								    polgármester

